title: Kommissionens gennemførelsesforordning (EU) nr. 1148/2011 af 11. november 2011 om faste importværdier med henblik på fastsættelse af indgangsprisen for visse frugter og grøntsager

text:
               12.11.2011

               DA

               Den Europæiske Unions Tidende

               L 294/12

         KOMMISSIONENS GENNEMFØRELSESFORORDNING (EU) Nr. 1148/2011
   af 11. november 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 12. november 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. november 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  61,2

                  AR

                  40,4

                  MA

                  77,7

                  TR

                  78,3

                  ZZ

                  64,4

                  0707 00 05

                  AL

                  64,0

                  EG

                  161,4

                  TR

                  139,7

                  ZZ

                  121,7

                  0709 90 70

                  AR

                  61,1

                  MA

                  74,1

                  TR

                  108,3

                  ZZ

                  81,2

                  0805 20 10

                  MA

                  69,1

                  ZA

                  103,8

                  ZZ

                  86,5

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  76,9

                  MA

                  79,7

                  TR

                  83,3

                  UY

                  54,6

                  ZZ

                  64,7

                  0805 50 10

                  TR

                  63,2

                  ZA

                  52,3

                  ZZ

                  57,8

                  0806 10 10

                  BR

                  241,7

                  EC

                  65,7

                  LB

                  271,1

                  TR

                  145,0

                  US

                  258,2

                  ZA

                  77,5

                  ZZ

                  176,5

                  0808 10 80

                  CL

                  90,0

                  CN

                  67,2

                  NZ

                  169,0

                  US

                  143,8

                  ZA

                  156,2

                  ZZ

                  125,2

                  0808 20 50

                  CL

                  73,3

                  CN

                  69,6

                  TR

                  133,1

                  ZA

                  73,2

                  ZZ

                  87,3

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 317/2011 af 31. marts 2011 om 147. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban

text:
               1.4.2011

               DA

               Den Europæiske Unions Tidende

               L 86/63

         KOMMISSIONENS GENNEMFØRELSESFORORDNING (EU) Nr. 317/2011
   af 31. marts 2011
   om 147. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (1), særlig artikel 7, stk. 1, litra a), artikel 7a, stk. 1, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 23. marts 2011 besluttede Sanktionskomitéen under FN’s Sikkerhedsråd at tilføje en fysisk person til listen over de personer, grupper og enheder, der er omfattet af indefrysningen af pengemidler og økonomiske ressourcer.

               (3)

               Bilag I til forordning (EF) nr. 881/2002 bør derfor ajourføres i overensstemmelse hermed.

               (4)

               For at sikre, at de i denne forordning fastsatte foranstaltninger er effektive, bør denne forordning træde i kraft straks —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. marts 2011.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 indsættes følgende punkt under overskriften »Fysiske personer«:

         »Ibrahim Hassan Tali Al-Asiri (alias a) Ibrahim Hassan Tali Asiri, b) Ibrahim Hasan Talea Aseeri, c) Ibrahim Hassan al-Asiri, d) Ibrahim Hasan Tali Asiri, e) Ibrahim Hassan Tali Assiri, f) Ibrahim Hasan Tali'A »Asiri, g) Ibrahim Hasan Tali al-»Asiri, h) Ibrahim al-»Asiri, i) Ibrahim Hassan Al Asiri, j) Abu Saleh, k) Abosslah, l) Abu-Salaah). Adresse: Yemen. Fødselsdato: a) 19.4.1982, b) 18.4.1982, c) 24.6.1402 (Hijri-kalenderen). Fødested: Riyadh, Saudi-Arabien. Nationalitet: Saudiarabisk. Pasnr.: F654645 (Saudiarabisk pas udstedt den 30.4.2005, udløb den 7.3.2010, udstedelsesdato i Hijri-kalenderen 24.6.1426, udløbsdato i Hijri-kalenderen 21.3.1431). Nationalt identifikationsnr.: 1028745097 (Saudiarabisk civilt identifikationsnummer). Andre oplysninger: a) Al-Quaidas operative og primære bombefremstiller i Den Arabiske Halvø; b) Menes at skjule sig i Yemen siden marts 2011; c) Eftersøgt af Saudi-Arabien; d) Interpol har givet ham en »INTERPOL Orange Notice (file #2009/52/OS/CCC, #81)«; e) Knyttet til Nasir »abd-al-Karim »Abdullah Al-Wahishi, Said Ali al-Shihri, Qasim Yahya Mahdi al-Rimi og Anwar Nasser Abdulla Al-Aulaqi. Den i artikel 2a, stk. 4, litra b), omhandlede dato: 24.3.2011.«


title: Rådets gennemførelsesforordning (EU) nr. 77/2010 af 19. januar 2010 om ændring af forordning (EF) nr. 452/2007 om indførelse af en endelig antidumpingtold på importen af strygebrætter med oprindelse i bl.a. Folkerepublikken Kina

text:
               28.1.2010

               DA

               Den Europæiske Unions Tidende

               L 24/1

         RÅDETS GENNEMFØRELSESFORORDNING (EU) Nr. 77/2010
   af 19. januar 2010
   om ændring af forordning (EF) nr. 452/2007 om indførelse af en endelig antidumpingtold på importen af strygebrætter med oprindelse i bl.a. Folkerepublikken Kina
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), der ophæver Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (2) (i det følgende benævnt »grundforordningen«), særlig artikel 11, stk. 4, i forordning (EF) nr. 1225/2009,
   under henvisning til forslag fra Kommissionen forelagt efter høring af det rådgivende udvalg, og
   ud fra følgende betragtninger:
   A.   GÆLDENDE FORANSTALTNINGER

               (1)

               De gældende foranstaltninger vedrørende importen af strygebrætter med oprindelse i bl.a. Folkerepublikken Kina (i det følgende benævnt »Kina«) er en endelig antidumpingtold, der indførtes ved Rådets forordning (EF) nr. 452/2007 (3). Ifølge samme forordning blev der også indført antidumpingtold på importen af strygebrætter med oprindelse i Ukraine.

         B.   NÆRVÆRENDE UNDERSØGELSE

   1.   Anmodning om en fornyet undersøgelse

               (2)

               Denne fornyede undersøgelse (ny eksportør) blev indledt på grundlag af en anmodning og oplysninger indgivet af Greenwood Houseware (Zhuhai) Ltd, (i det følgende benævnt »ansøgeren« eller »Greenwood Houseware«), en eksportør fra Kina. Ansøgeren hævdede, at virksomheden ikke var forretningsmæssigt forbundet med de eksporterende producenter i Kina, som er omfattet af de gældende antidumpingforanstaltninger vedrørende strygebrætter. Virksomheden hævdede desuden, at den ikke havde eksporteret strygebrætter til Fællesskabet i den oprindelige undersøgelsesperiode, (dvs. perioden 1.1.2005-31.12.2005 — i det følgende benævnt »den oprindelige undersøgelsesperiode«), men først var begyndt at eksportere strygebrætter til Unionen på et senere tidspunkt.

         2.   Indledning af en fornyet undersøgelse (ny eksportør)

               (3)

               Kommissionen undersøgte den dokumentation, som ansøgeren havde fremlagt, og fastslog, at den var tilstrækkelig til at berettige indledningen af en fornyet undersøgelse i henhold til grundforordningens artikel 11, stk. 4. Efter høring af det rådgivende udvalg og efter at EU-erhvervsgrenen havde haft lejlighed til at fremsætte bemærkninger, indledte Kommissionen ved forordning (EF) nr. 356/2009 (4) en fornyet undersøgelse af forordning (EF) nr. 452/2007 for så vidt angår ansøgeren og iværksatte sin undersøgelse.

               (4)

               I medfør af Kommissionens forordning om indledningen af den fornyede undersøgelse ophævedes den antidumpingtold på 38,1 %, der ved forordning (EF) nr. 452/2007 var blevet indført på importen af strygebrætter fremstillet af ansøgeren. Samtidig blev det i henhold til grundforordningens artikel 14, stk. 5, pålagt toldmyndighederne at træffe passende foranstaltninger til at registrere denne import.

         3.   Den pågældende vare

               (5)

               Den vare, der er berørt af denne fornyede undersøgelse, er den samme som i den undersøgelse, der førte til indførelsen af de gældende foranstaltninger vedrørende importen af strygebrætter med oprindelse i bl.a. Kina, dvs. strygebrætter, også fritstående, også med suge- og/eller varmefunktion, herunder ærmebrætter, og væsentlige dele heraf, f.eks. ben, bræt og strygejernsholder, i øjeblikket henhørende under KN-kode ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 og ex 8516 90 00 og med oprindelse i Kina.

         4.   De berørte parter

               (6)

               Kommissionen underrettede officielt ansøgeren, EU-erhvervsgrenen via repræsentanterne og repræsentanterne for eksportlandet om indledningen af den fornyede undersøgelse. Interesserede parter fik lejlighed til at fremsætte deres synspunkter skriftligt og til at blive hørt.

               (7)

               Kommissionen tilsendte også ansøgeren en formular til fremsættelse af krav om markedsøkonomisk/individuel behandling og et spørgeskema og modtog besvarelser inden for den fastsatte frist.

               (8)

               Kommissionen indhentede og efterprøvede alle de oplysninger, som den anså for nødvendige med henblik på en markedsøkonomisk/individuel behandling og en fastlæggelse af dumpingen. Der blev aflagt følgende kontrolbesøg:

                           a)

                           Eksporterende producent i Folkerepublikken Kina
                           Greenwood Houseware (Zhuhai) Ltd, Folkerepublikken Kina

                           b)

                           Virksomheder, der er forretningsmæssigt forbundet med de eksporterende producenter
                           Brabantia S&S, Hong Kong
                           Brabantia S&L Belgium NV, Overpelt, Belgien
                           Brabantia Belgium NV, Overpelt, Belgien
                           Brabantia International BV, Valkenswaard, Nederlandene
                           Brabantia Branding BV, Valkenswaard, Nederlandene
                           Brabantia Export, Valkenswaard, Nederlandene
                           Brabantia S&L (UK) Ltd., Bristol, Det Forenede Kongerige
                           Brabantia UK Ltd, Bristol, Det Forenede Kongerige.

               (9)

               I betragtning af behovet for at fastsætte en normal værdi for den eksporterende producent i Kina, såfremt denne ikke ville blive indrømmet markedsøkonomisk behandling, blev der aflagt kontrolbesøg hos følgende virksomhed med henblik på at fastsætte den normale værdi på grundlag af oplysninger fra en producent i EU-erhvervsgrenen:
               Vale Mill Ltd., Rochdale, Det Forenede Kongerige.

         5.   Undersøgelsesperiode

               (10)

               Dumpingundersøgelsen omfattede perioden fra den 1. oktober 2007 til den 31. marts 2009 (i det følgende benævnt »undersøgelsesperioden« eller »UP«). Undersøgelsesperioden på 18 måneder blev valgt for også at kunne anvende oplysningerne i en sideløbende tilbagebetalingsundersøgelse, der var relevant for ansøgeren.

         C.   UNDERSØGELSESRESULTATER

   1.   Status som »ny eksportør«

               (11)

               Undersøgelsen bekræftede, at ansøgeren ikke havde eksporteret den pågældende vare i den oprindelige undersøgelsesperiode, og at virksomheden var begyndt at eksportere til Unionen efter denne periode. I den oprindelige undersøgelsesperiode eksporterede ansøgerens forretningsmæssigt forbundne handelsvirksomhed strygebrætter, der var indkøbt af en anden kinesisk producent. Der var imidlertid kun tale om en handelsaktivitet, der ikke var i strid med grundforordningens artikel 11, stk. 4.

               (12)

               Ansøgeren kunne desuden påvise, at han ikke var forretningsmæssigt forbundet med nogen af de eksportører eller producenter i Kina, som er genstand for de gældende antidumpingforanstaltninger over for strygebrætter med oprindelse i Kina.

               (13)

               Det bekræftes derfor, at ansøgeren bør anses for at være en »ny eksportør«, jf. grundforordningens artikel 11, stk. 4.

         2.   Markedsøkonomisk behandling

               (14)

               I henhold til i grundforordningens artikel 2, stk. 7, litra b), skal den normale værdi i antidumpingundersøgelser vedrørende importen fra Kina fastsættes i overensstemmelse med samme grundforordnings artikel 2, stk. 1-6, for de eksporterende producenter, der findes at opfylde kriterierne i grundforordningens artikel 2, stk. 7, litra c), nemlig hvis sådanne eksporterende producenter har påvist, at de fremstiller og sælger samme vare på markedsøkonomiske vilkår. Disse kriterier er, udelukkende til orientering, kort beskrevet herunder:

                           1)

                           Virksomhedernes beslutninger og udgifter afspejler markedsvilkårene uden nogen væsentlig statslig indgriben, og udgifterne afspejler markedsværdierne.

                           2)

                           Virksomhederne har ét klart sæt regnskaber, som revideres uafhængigt i henhold til internationale regnskabsstandarder (i det følgende benævnt »IAS«) og anvendes til alle formål.

                           3)

                           Ingen væsentlige fordrejninger må være overført fra det tidligere ikke-markedsøkonomiske system.

                           4)

                           Retlig sikkerhed og stabilitet sikres ved love om konkurs og ejerforhold.

                           5)

                           Valutaomregninger finder sted til markedskurs.

               (15)

               Ansøgeren anmodede i henhold til grundforordningens artikel 2, stk. 7, litra b), om markedsøkonomisk behandling og blev opfordret til at udfylde et ansøgningsskema om markedsøkonomisk behandling. Ansøgeren indsendte skemaet om markedsøkonomisk behandling inden for den fastsatte frist.

               (16)

               Kommissionen indhentede alle oplysninger, som den fandt nødvendige, og efterprøvede alle oplysningerne i ansøgningen om markedsøkonomisk behandling hos den pågældende virksomhed.

               (17)

               Kommissionen fandt, at ansøgeren ikke burde indrømmes markedsøkonomisk behandling, da den ikke opfyldte andet og tredje kriterium i grundforordningens artikel 2, stk. 7, litra c).

               (18)

               Med hensyn til kriterium nr. 2 blev det fastslået ved kontrolbesøg på stedet, at grundlæggende internationale regnskabsstandarder (IAS) og særlig IAS 1 var blevet tilsidesat, (dvs. periodiseringsprincip, modregning, manglende retvisende gengivelse af transaktioner, forkert rapportering af grundlæggende oplysninger i forbindelse med den for virksomheden gældende skatteordning) både i regnskaberne og i forbindelse med revisionen, hvilket såede tvivl om pålideligheden af virksomhedens regnskaber. Det blev derfor konkluderet, at virksomheden ikke havde påvist, at den opfylder kriterium nr. 2.

               (19)

               Hvad angår kriterium nr. 3, blev der ved kontrolbesøg på stedet konstateret, at virksomheden drog fordel af særlige skatteordninger, som var videreført fra det tidligere ikke-markedsøkonomiske system. Kontrollen på stedet fastslog faktisk, at ansøgeren i undersøgelsesperioden ikke betalte indkomstskat, da denne stadig befandt sig i de første to rentable år af den særlige skatteordning for udenlandske virksomheder (»to år gratis, tre år halvdelen«), i henhold til hvilken virksomheder fritages for indkomstskat i de første to rentable år og derefter pålægges halvdelen af den gældende skattesats (sat til 25 %) i de efterfølgende tre år, hvilket i dette særlige tilfælde betyder, at virksomheden vil kunne nyde godt af en reduktion på 50 % af indkomstskatten indtil 2012. Virksomheden var også fritaget for betaling af en række afgifter, herunder afgift til byvedligeholdelse, afgift til beskyttelse af flodbredder og told og moms på indkøb af udstyr. Det fremgik også af undersøgelsen, at der fandtes en betydelig forvridning med hensyn til brugsretten til jord, hvilket var relevant for ansøgeren, og hvilket pegede i retning af, at brugsretten til jord ikke opfylder kriterierne for markedsøkonomiske vilkår. Under hensyntagen til ovenstående blev det derfor konkluderet, at virksomheden ikke har påvist, at den opfylder kriterium nr. 3.

               (20)

               Ansøgeren og EU-erhvervsgrenen fik mulighed for at fremsætte bemærkninger til ovennævnte undersøgelsesresultater. EU-erhvervsgrenen var enig i ovennævnte resultater, men hævdede også, at Kommissionen burde have evalueret indvirkningen af forvridningen af stålpriserne på det kinesiske marked. Med hensyn til kriterium nr. 2 hævdede ansøgeren, at han opfylder IAS, og med hensyn til kriterium nr. 3 indsendte ansøgeren kommentarer og forklaringer om skatteordningen samt svar på de spørgsmål i forbindelse med brugsretten til jord, som Kommissionen havde stillet.

               (21)

               Med hensyn til EU-erhvervsgrenens kommentarer bemærkes det, at spørgsmålet om forvridningen af stålpriserne på det kinesiske marked ikke blev undersøgt som følge af de øvrige klare mangler, der blev konstateret i forbindelse med markedsøkonomisk behandling. Der blev derfor ikke draget konklusioner om dette punkt.

               (22)

               Kommissionen undersøgte på ny ansøgerens kommentarer meget omhyggeligt. Med hensyn til kriterium nr. 2 satte de afgivne forklaringer ikke spørgsmål ved det grundlag, på hvilket de regnskabsmæssige uoverensstemmelser var blevet fastslået, mens forklaringerne i forbindelse med de gældende IAS-bestemmelser blev anset for ikke at være relevante. Med hensyn til kriterium nr. 3 og særlig beskyttelsesafgiften og told- og momsfritagelserne blev ansøgerens forklaringer og oplysninger godkendt. Ikke desto mindre kunne andre forklaringer og oplysninger fra ansøgeren ikke aflede opmærksomheden fra de klare mangler i forbindelse med kriterium nr. 3, nemlig at tildelingen af land er knyttet til forretningsvirksomheder, opførelsen af offentlige faciliteter uden kompensation og mangel på prisvariation i forbindelse med brugsretten til jord. I lyset af de øvrige klare mangler i relation til kriterium nr. 3 er dette kriterium stadig ikke opfyldt.

               (23)

               På baggrund af ovennævnte blev det konkluderet, at ansøgeren ikke har dokumenteret, at alle kravene i grundforordningens artikel 2, stk. 7, litra c), er opfyldt, og virksomheden kunne dermed ikke indrømmes markedsøkonomisk behandling.

         3.   Individuel behandling

               (24)

               I henhold til grundforordningens artikel 9, stk. 5, fastsættes der eventuelt en landsdækkende told for lande henhørende under artikel 2, stk. 7, litra a), undtagen i tilfælde, hvor virksomhederne kan påvise, at de opfylder alle kriterierne i grundforordningens artikel 9, stk. 5, og således kan indrømmes individuel behandling.

               (25)

               Greenwood Houseware anmodede også om individuel behandling i tilfælde af, at der ikke blev indrømmet markedsøkonomisk behandling.

               (26)

               På grundlag af de foreliggende oplysninger blev det konstateret, at virksomheden opfyldte kriterierne i grundforordningens artikel 9, stk. 5. Det blev derfor konkluderet, at ansøgeren kunne indrømmes individuel behandling.

         4.   Normal værdi

   4.1.   Referenceland

               (27)

               I henhold til grundforordningens artikel 2, stk. 7, litra a), bør den normale værdi i tilfælde af import fra lande uden markedsøkonomi og — i det omfang der ikke kan indrømmes markedsøkonomisk behandling — lande som anført i grundforordningens artikel 2, stk. 7, litra b), fastsættes på grundlag af prisen eller den beregnede værdi i et referenceland.

               (28)

               I indledningsmeddelelsen tilkendegav Kommissionen, at den påtænkte at benytte Tyrkiet som egnet referenceland med henblik på at fastsætte den normale værdi for Kina, og opfordrede interesserede parter til at fremsætte bemærkninger hertil. Tyrkiet har allerede været benyttet som referenceland i den oprindelige undersøgelse.

               (29)

               Der blev ikke fremsat nogen bemærkninger til valget af Tyrkiet som referenceland i forbindelse med fastsættelsen af den normale værdi.

               (30)

               Kommissionen søgte at samarbejde med producenter i Tyrkiet. Der blev fremsendt breve og relevante spørgeskemaer til tre virksomheder i Tyrkiet. Ingen af disse virksomheder samarbejdede i forbindelse med undersøgelsen eller indsendte relevante oplysninger. Kommissionen henvendte sig igen til alle kendte producenter i Tyrkiet, men der blev ikke indsendt nogen besvarelser. EU-erhvervsgrenen og ansøgeren blev underrettet om ovennævnte situation og anmodet om at fremskaffe relevante kommentarer med hensyn til de metoder, der skal anvendes til valg af tredjeland med markedsøkonomi. Der blev ikke modtaget bemærkninger.

               (31)

               Set i lyset af ovennævnte blev det anset for hensigtsmæssigt i henhold til grundforordningens artikel 2, stk. 7, litra a), at spørge EU-erhvervsgrenen om, hvorvidt den havde til hensigt at samarbejde, således at Kommissionen kunne indhente de nødvendige oplysninger med henblik på fastsættelse af normal værdi.

               (32)

               Der blev fremsendt breve og relevante spørgeskemaer til producenterne i EU-erhvervsgrenen for at indhente de nødvendige oplysninger med henblik på fastsættelse af normal værdi, og Greenwood Houseware blev opfordret til at fremsætte bemærkninger til disse.

               (33)

               Greenwood Houseware indsendte ingen kommentarer til anvendelsen af de oplysninger, som EU-erhvervsgrenen havde afgivet med henblik på at fastsætte normal værdi.

               (34)

               En europæisk producent indsendte alle de nødvendige oplysninger rettidigt med henblik på fastsættelsen af den normale værdi og indvilgede i at samarbejde i forbindelse med undersøgelsen. Det blev derfor besluttet at fastsætte den normale værdi på det grundlag.

         4.2.   Fastsættelse af den normale værdi

               (35)

               Efter at det var blevet valgt at anvende EU-erhvervsgrenens data, blev den normale værdi beregnet på grundlag af de oplysninger, der var blevet kontrolleret på stedet hos den samarbejdende EU-producent, Vale Mill Ltd.

               (36)

               EU-producentens salg på hjemmemarkedet af samme vare blev vurderet til at være repræsentativt sammenlignet med den pågældende vare eksporteret til Unionen af den eksporterende producent i Kina.

               (37)

               I henhold til grundforordningens artikel 2, stk. 7, litra a), blev den normale værdi for Kina fastsat ud fra de efterprøvede oplysninger, som den eneste samarbejdende EU-producent indsendte, dvs. på grundlag af de priser, der er betalt eller skal betales på EU-markedet for sammenlignelige varetyper, da salget blev anset for at have fundet sted i normal handel, eller på grundlag af den beregnede normale værdi, når der ikke er konstateret noget hjemmemarkedssalg i normal handel for sammenlignelige varetyper, dvs. ud fra omkostningerne ved fremstilling af strygebrætter, der er produceret af EU-producenten, plus et rimeligt beløb til dækning af salgs-, general- og administrationsomkostninger (i det følgende benævnt »SGA-omkostninger«) og til fortjeneste. Den anvendte fortjenstmargen er i tråd med den, der blev anvendt i den oprindelige undersøgelse.

         5.   Eksportpris

               (38)

               Ansøgeren foretog al eksportsalg til Unionen gennem forretningsmæssigt forbundne handels- og mæglervirksomheder med hjemsted både uden for Unionen (en virksomhed var registreret i Hong Kong) og inden for Unionen (25 virksomheder var registreret i forskellige EU-medlemsstater).

               (39)

               Da al eksportsalg til Unionen fandt sted gennem forretningsmæssigt forbundne handelsvirksomheder, blev eksportpriserne fastsat på grundlag af priserne på den pågældende vare, når den blev solgt af de forretningsmæssigt forbundne handelsvirksomheder til den første uafhængige kunde, jf. grundforordningens artikel 2, stk. 9.

               (40)

               Greenwood Houseware anvendte en lang række forretningsmæssigt forbundne virksomheder i forbindelse med salg til den første uafhængige køber i Unionen. Den pågældende vare overgik til fri omsætning i Unionen først gennem en virksomhed, der var forretningsmæssigt forbundet med ansøgerens virksomhed, og blev dernæst solgt til forskellige forretningsmæssigt forbundne virksomheder, der udførte handel og andre aktiviteter for ansøgeren i forskellige EU-medlemsstater. Ansøgeren anmodede om at begrænse dumpingberegningerne til transaktioner i forbindelse med de tre vigtigste forbundne parter, som sælger i Nederlandene, Det Forenede Kongerige og Belgien og tegnede sig for en væsentlig del af ansøgerens salg i Unionen. I betragtning af de mange forretningsmæssigt forbundne salgsparter og den tidsmæssige begrænsning med hensyn til at afslutte undersøgelsen blev det anset for hensigtsmæssigt at basere resultaterne i forbindelse med dumping på ansøgerens ovennævnte vigtige markeder i EU. Kommissionen efterprøvede det samlede eksportsalg fra Kina via Hong Kong, og indtil den pågældende vare overgik til fri omsætning i Unionen og blev videresolgt til de forskellige handelsvirksomheder. Det var først på det tidspunkt, at Kommissionen begrænsede sin evaluering af dumping til de tre ovennævnte vigtige markeder.

               (41)

               Af den grund blev eksportpriserne i overensstemmelse med grundforordningens artikel 2, stk. 9, beregnet på grundlag af de priser, hvortil den importerede vare første gang videresolgtes til uafhængige kunder i Nederlandene, Det Forenede Kongerige og Belgien. Der skulle trækkes et beløb fra for de omkostninger, der opstod for importvirksomhederne i UP mellem import og videresalg, herunder SGA-omkostningerne. Disse omkostninger blev kontrolleret på stedet hos de respektive virksomheder.

               (42)

               De fortjenstmarginer, der opstod ved ansøgerens transaktioner i forbindelse med den pågældende vare i løbet af UP, skulle også trækkes fra. I den forbindelse kunne de forretningsmæssigt forbundne forhandleres faktiske fortjeneste ikke anvendes, da forholdet mellem den eksporterende producent og de forretningsmæssigt forbundne forhandlere betød, at disse fortjenstniveauer var upålidelige. Dertil kommer, at virksomheden under kontrolbesøget erklærede, at den ikke normalt bogfører sådanne rentabilitetsniveauer, sådan som det kræves af undersøgelsen. Ansøgeren foreslog derfor, at Kommissionen anvendte det normale fortjenstniveau, der er anvendt i den tidligere undersøgelse. Som forklaret ovenfor blev det derfor besluttet at anvende satsen fra den oprindelige undersøgelse, da der ikke forelå andre tal.

         6.   Sammenligning

               (43)

               I overensstemmelse med grundforordningens artikel 2, stk. 11 og 12, blev dumpingmargenen for Greenwood Houseware fastsat på grundlag af en sammenligning af det vejede gennemsnit af den normale værdi pr. varetype og det vejede gennemsnit af eksportpriserne pr. varetype som fastslået ovenfor.

               (44)

               Sammenligningen blev foretaget mellem priserne ab fabrik og i samme handelsled.

               (45)

               For at sikre en rimelig sammenligning mellem den normale værdi og eksportprisen blev der i form af justeringer taget behørigt hensyn til forskelle, der påvirker priserne og prissammenligneligheden, jf. grundforordningens artikel 2, stk. 10. Der blev derfor indrømmet justeringer for forskelle i indirekte skatter, omkostninger til transport og forsikring, håndtering, lastning og dermed forbundne omkostninger, emballering samt kreditomkostninger, garanti- og kautionsomkostninger og provisioner, når dette var relevant og berettiget.

         7.   Dumpingmargen

               (46)

               Det fremgik af sammenligningen, at der forekom dumping. Den dumpingmargen, der er fastsat som en procent af nettoprisen, frit EU’s grænse, ufortoldet, er på 22,7 %.

         D.   OPKRÆVNING AF ANTIDUMPINGTOLD MED TILBAGEVIRKENDE KRAFT

               (47)

               I betragtning af ovenstående opkræves antidumpingtolden for ansøgeren med tilbagevirkende kraft på importen af den pågældende vare, der har været genstand for registrering i henhold til artikel 3 i forordning (EF) nr. 356/2009.

         E.   FREMLÆGGELSE AF OPLYSNINGER

               (48)

               De berørte parter blev underrettet om de væsentligste kendsgerninger og betragtninger, på grundlag af hvilke det var hensigten at indføre en ændret antidumpingtold på importen af strygebrætter fra ansøgeren og at opkræve denne told med tilbagevirkende kraft for den import, der var gjort til genstand for registrering.

               (49)

               Alle berørte parter fik lejlighed til at fremsætte bemærkninger. Deres bemærkninger blev overvejet og om fornødent taget i betragtning, men var ikke af en sådan art, at de kunne ændre ved ovennævnte konklusioner.

               (50)

               Denne fornyede undersøgelse påvirker ikke udløbsdatoen for de foranstaltninger, der blev indført ved forordning (EF) nr. 452/2007, jf. grundforordningens artikel 11, stk. 2 —

         VEDTAGET DENNE FORORDNING:
   Artikel 1
   I tabellen i artikel 1, stk. 2, i forordning (EF) nr. 452/2007 indsættes følgende oplysninger:

                  »Land

                  Fabrikant

                  Antidumpingtold
                  (%)

                  Taric-tillægskode

                  Kina

                  Greenwood Houseware (Zhuhai) Ltd

                  22,7 (5)

                  A953

   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. januar 2010.

            På Rådets vegne

         E. SALGADO

            Formand

      (1)  EUT L 343 af 22.12.2009, s. 51.

      (2)  EFT L 56 af 6.3.1996, s. 1.

      (3)  EUT L 109 af 26.4.2007, s. 12.

      (4)  EUT L 109 af 30.4.2009, s. 6.

      (5)  Den indførte told opkræves med tilbagevirkende kraft på importen af den pågældende vare, der er registreret i overensstemmelse med artikel 3 i Kommissionens forordning (EF) nr. 356/2009 (). Toldmyndighederne pålægges at ophøre med registreringen af importen af den pågældende vare med oprindelse i Folkerepublikken Kina, som er fremstillet af Greenwood Houseware (Zhuhai) Ltd.

      (6)  EUT L 109 af 30.4.2009, s. 6.«


title: Rådets gennemførelsesforordning (EU) nr. 577/2014 af 28. maj 2014 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               29.5.2014

               DA

               Den Europæiske Unions Tidende

               L 160/7

         RÅDETS GENNEMFØRELSESFORORDNING (EU) Nr. 577/2014
   af 28. maj 2014
   om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1, og
   ud fra følgende betragtninger:

               (1)

               Rådet vedtog den 17. marts 2014 forordning (EU) nr. 269/2014.

               (2)

               Oplysningerne om sytten personer og to enheder, der er opført på listen over personer, enheder og organer i forordning (EU) nr. 269/2014, bør ændres.

               (3)

               Bilag I til forordning (EU) nr. 269/2014 bør ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 269/2014 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. maj 2014.

            På Rådets vegne

         E. VENIZELOS

            Formand

      (1)  EUT L 78 af 17.3.2014, s. 6.

      BILAG
      Oplysningerne om følgende personer og enheder i bilag I til forordning (EU) nr. 269/2014 affattes således.
      Personer:

                  Navn

                  Identificerende oplysninger

                  Begrundelse

                  Dato for opførelse på listen

                  Vladimir Andreevich Konstantinov
                  (Владимир Андреевич Константинов)

                  født den 19.11.1956
                  Vladimirovca, Distriktet Slobozia, Republikken Moldova

                  Vladimir Andreevich Konstantinov har som formand for Krims Verkhovna Rada spillet en relevant rolle i forbindelse med de afgørelser, der er truffet i Krims Verkhovna Rada om »folkeafstemningen« i strid med Ukraines territoriale integritet, og han har opfordret vælgere til at stemme for Krims uafhængighed.

                  17.3.2014

                  Pyotr Anatolyevich Zima
                  (Пётр Анатольевич Зима)

                  født den 29.3.1965

                  Pyotr Anatoliyovych Zima blev af »premierminister« Aksyonov udnævnt til ny leder af sikkerhedstjenesten på Krim (SBU) den 3. marts 2014, og han accepterede denne udnævnelse. Han har videregivet relevante oplysninger, herunder en database, til den russiske efterretningstjeneste (SVR). Dette omfattede oplysninger om Euromaidanaktivister og menneskerettighedsforkæmpere på Krim. Han har spillet en relevant rolle med hensyn til at hindre de ukrainske myndigheder i at kontrollere området Krim.
                  Den 11. marts 2014 blev den uafhængige sikkerhedstjeneste på Krim oprettet af tidligere SBU-officerer fra Krim.

                  17.3.2014

                  Yuriy Gennadyevich Zherebtsov
                  (Юрий Геннадьевич Жеребцов)

                  født den 19.11.1965

                  Rådgiver for formanden for Krims Verkhovna Rada, en af de primære kræfter bag »folkeafstemningen« den 16. marts 2014 i strid med Ukraines territoriale integritet.

                  17.3.2014

                  Anatoliy Alekseevich Sidorov
                  (Анатолий Алексеевич Сидоров)

                  født den 2.7.1958

                  Øverstbefalende for Ruslands vestlige militærdistrikt, som har enheder deployeret på Krim. Han er ansvarlig for en del af den russiske militære tilstedeværelse på Krim, der underminerer Ukraines suverænitet, og bistod myndighederne på Krim med at hindre offentlige demonstrationer imod tiltag i retning af en »folkeafstemning« og indlemmelse i Rusland.

                  17.3.2014

                  Aleksandr Viktorovich Galkin
                  (Александр Викторович Галкин)

                  født den 22.3.1958

                  Øverstbefalende for Ruslands sydlige militærdistrikt (»SMD«). SMD-styrker er deployeret på Krim. Han er ansvarlig for en del af den russiske militære tilstedeværelse på Krim, der underminerer Ukraines suverænitet, og bistod myndighederne på Krim med at hindre offentlige demonstrationer imod tiltag i retning af en »folkeafstemning« og indlemmelse i Rusland.
                  Sortehavsflåden henhører under Galkins kommando, en stor del af fremrykningen på Krim har fundet sted gennem det sydlige militærdistrikt.

                  17.3.2014

                  Mikhail Grigoryevich Malyshev
                  (Михаил Григорьевич Малышев)

                  født den 10.10.1955

                  Formand for Krims valgkommission.
                  Ansvarlig for administrationen af »folkeafstemningen« på Krim. Ansvarlig for undertegnelsen af resultaterne af »folkeafstemningen« i henhold til det russiske system.

                  21.3.2014

                  Valery Kirillovich Medvedev
                  (Валерий Кириллович Медведев)

                  født den 21.8.1946
                  Rusland

                  Ansvarlig for administrationen af »folkeafstemningen« på Krim. Ansvarlig for undertegnelsen af resultaterne af »folkeafstemningen« i henhold til det russiske system.

                  21.3.2014

                  Generalløjtnant Igor Nikolaevich Turchenyuk
                  (Игорь Николаевич Турченюк)

                  født den 5.12.1959
                  Kirghizia/Osh

                  De facto-øverstbefalende for de russiske tropper, der er deployeret på Krim (og som Rusland fortsat officielt refererer til som »lokale selvforsvarsmilitser«).

                  21.3.2014

                  Elena Borisovna Mizulina
                  (Елена Борисовна Мизулина)

                  født den 9.12.1954
                  Buly, Kostroma Oblast

                  Stod bag og var medforslagsstiller til de nylige lovgivningsforslag i Rusland, som ville have gjort det muligt for regioner i andre lande at tilslutte sig Rusland uden forudgående samtykke fra deres centrale myndigheder.

                  21.3.2014

                  Valeriy Dmitrievich Bolotov
                  (Валерий Дмитриевич Болотов)

                  d.o.b. 13.2.1970
                  Stachanov, Lugansk Oblast, Ukrainian SSR

                  En af lederne af separatistgruppen »Sydøsthæren«, som besatte sikkerhedstjenestens bygning i regionen Lugansk. Inden indtagelsen af bygningen var han og andre medsammensvorne i besiddelse af våben, der tilsyneladende var leveret illegalt fra Rusland og lokale kriminelle grupper.

                  29.4.2014

                  Andriy Yevgenevich Purgin
                  (Андрей Евгеньевич Пургин)

                  d.o.b. 26.1.1972

                  Leder af »Republikken Donetsk«, aktiv deltager i og organisator af separatistaktioner, koordinator af de »russiske turisters« aktioner i Donetsk. Medgrundlægger af et »borgerinitiativ i Donbas for Den Eurasiske Union«.

                  29.4.2014

                  Sergey Gennadevich Tsyplakov
                  (Сергей Геннадьевич Цыплаков)

                  d.o.b. 1.5.1983
                  Donetsk, Ukrainske SSR

                  En af lederne af den ideologisk radikale organisation Donbasfolkemilitsen. Han deltog aktivt i indtagelsen af en række statslige bygninger i regionen Donetsk.

                  29.4.2014

                  Igor Vsevolodovich Girkin a.k.a. Igor Strelkov
                  (Игорь Всеволодович Гиркин)

                  d.o.b. 17.12.1970
                  passport no. 4506460961

                  Identificeret som ansat i det øverste efterretningsdirektorat i generalstaben for Den Russiske Føderations væbnede styrker (GRU). Han var involveret i hændelser i Sloviansk. Han er medarbejder på sikkerhedsområdet for Sergey Aksionov, der er selvudråbt premierminister for Krim.

                  29.4.2014

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  d.o.b. 2.5.1965
                  Sloviansk

                  Selvudråbt borgmester i Sloviansk. Ponomarev opfordrede Vladimir Putin til at indsætte russiske styrker for at beskytte byen og bad ham senere om at levere våben. Ponomarevs folk er involveret i bortførelser (de tog den ukrainske journalist Irma Krat og Simon Ostrovsky, en journalist for Vice News, til fange; begge blev senere løsladt. Ponomarevs folk tilbageholdt militærobservatører udsendt i henhold til OSCE's Wiendokument).

                  12.5.2014

                  Igor Mykolaiovych Bezler
                  Igor Nikolaevich Bezler,
                  (Игорь Николаевич Безлер)

                  d.o.b. 30.12.1965
                  Simferopol

                  En af lederne af den selvudråbte Horlivkamilits. Han tog kontrol over Ukraines sikkerhedstjenestes kontor i Donetskregionens bygning og bemægtigede sig bagefter Indenrigsministeriets distriktsstation i byen Horlivka. Han har forbindelser til Igor Girkin, under hvis kommando han ifølge den ukrainske sikkerhedstjeneste var involveret i mordet på den folkedeputerede i Horlivkas byråd Volodymyr Rybak.

                  12.5.2014

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  d.o.b. 2.6.1970
                  Dnipropetrovsk

                  Medlem af Radaen. Opfordrede offentligt til oprettelse af Den Føderale Republik Novorossia bestående af sydøstlige regioner i Ukraine.

                  12.5.2014

                  Roman Lyagin
                  (Роман Лягин)

                  d.o.b. 30.5.1980
                  Donetsk

                  Chef for den centrale valgkommission i »Folkerepublikken Donetsk«. Tilrettelagde aktivt folkeafstemningen den 11. maj om »Folkerepublikken Donetsk«s selvbestemmelse.

                  12.5.2014

            Enheder:

                  PJSC Chernomorneftegaz
                  a.k.a Chornomornaftogaz

                  Prospekt Kirova/per. Sovarkomovskji 52/1 Simferopol, Krim

                  »Krims parlament« vedtog den 17. marts 2014 en beslutning om beslaglæggelse af virksomheden Chernomorneftegaz' aktiver på vegne af »Republikken Krim«. Virksomheden er dermed reelt konfiskeret af Krims »myndigheder«.

                  12.5.2014

                  Feodosia
                  a.k.a Feodossyskoje Predprijatije po obespetscheniju nefteproduktami

                  98107, Crimea, Feodosiya, Geologicheskaya str.2
                  Selskab, der omlader råolie og olieprodukter.

                  »Krims parlament« vedtog den 17. marts 2014 en beslutning om beslaglæggelse af virksomheden Feodosias aktiver på vegne af »Republikken Krim«. Virksomheden er dermed reelt konfiskeret af »myndighederne« på Krim.

                  12.5.2014


title: Kommissionens gennemførelsesforordning (EU) 2016/32 af 14. januar 2016 om udvidelse af den endelige antidumpingtold, der indførtes ved gennemførelsesforordning (EU) 2015/82, på importen af citronsyre med oprindelse i Folkerepublikken Kina, til også at omfatte importen af citronsyre afsendt fra Malaysia, uanset om varen er angivet med oprindelse i Malaysia eller ej

text:
               15.1.2016

               DA

               Den Europæiske Unions Tidende

               L 10/3

         KOMMISSIONENS GENNEMFØRELSESFORORDNING (EU) 2016/32
   af 14. januar 2016
   om udvidelse af den endelige antidumpingtold, der indførtes ved gennemførelsesforordning (EU) 2015/82, på importen af citronsyre med oprindelse i Folkerepublikken Kina, til også at omfatte importen af citronsyre afsendt fra Malaysia, uanset om varen er angivet med oprindelse i Malaysia eller ej
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13, og
   ud fra følgende betragtninger:
   1.   SAGSFORLØB

   1.1.   Gældende foranstaltninger

               (1)

               Rådet indførte efter en antidumpingundersøgelse (»den oprindelige undersøgelse«) en endelig antidumpingtold på importen af citronsyre med oprindelse i Folkerepublikken Kina (»Kina«) ved forordning (EF) nr. 1193/2008 (2). Foranstaltningerne tog form af en værditold på mellem 6,6 % og 42,7 % (»de oprindelige foranstaltninger«).

               (2)

               Europa-Kommissionen (»Kommissionen«) godtog ved afgørelse 2008/899/EF (3) pristilsagn, der var afgivet af syv kinesiske eksporterende producenter eller grupper af eksporterende producenter sammen med China Chamber of Commerce of Metals, Minerals & Chemicals Importers & Exporters.

               (3)

               Ved afgørelse 2012/501/EU (4) trak Kommissionen efterfølgende godtagelsen af det tilsagn tilbage, der var blevet afgivet af en af de eksporterende producenter, nemlig Laiwu Taihe Biochemistry Co. Ltd (»Laiwu«).

               (4)

               Ved gennemførelsesforordning (EU) 2015/82 (5) opretholdt Kommissionen efter en udløbsundersøgelse og en delvis interimsundersøgelse (»de foregående undersøgelser«) i henhold til grundforordningens artikel 11, stk. 2 og 3, de endelige foranstaltninger og ændrede deres niveau. Den gældende endelige antidumpingtold på importen af citronsyre med oprindelse i Kina varierer mellem 15,3 % og 42,7 % (»de gældende foranstaltninger«)

         1.2.   Den pågældende vare og den undersøgte vare

               (5)

               Den pågældende vare er den samme som den, der blev defineret i den oprindelige undersøgelse, nemlig citronsyre (herunder trinatriumcitrat 2-hydrat), med oprindelse i Kina, i øjeblikket henhørende under KN-kode 2918 14 00 og ex 2918 15 00 (»den pågældende vare«).

               (6)

               Den undersøgte vare er den samme som den, der er beskrevet i betragtning 5, men afsendt fra Malaysia, uanset om den er angivet med oprindelse i Malaysia, i øjeblikket henhørende under de samme KN-koder som den pågældende vare (»den undersøgte vare«). Taric-koderne for den undersøgte vare er 2918140010 og 2918150011.

               (7)

               Det fremgik af undersøgelsen, at citronsyre eksporteret fra Kina til Unionen og citronsyre afsendt fra Malaysia til Unionen har samme grundlæggende fysiske og tekniske egenskaber og samme anvendelsesformål, og de bør derfor anses for at være samme vare, jf. grundforordningens artikel 1, stk. 4.

         1.3.   Begrundelse for indledningen

               (8)

               Kommissionen rådede over tilstrækkelige umiddelbare beviser for, at de gældende foranstaltninger omgås ved importen af den undersøgte vare fra Malaysia.

               (9)

               Det fremgik af Kommissionens oplysninger, at der er sket en betydelig ændring i handelsmønstret for eksporten fra Folkerepublikken Kina og Malaysia til Unionen efter indførelsen af foranstaltninger over for den pågældende vare, jf. betragtning 1-4, uden anden tilstrækkeligt gyldig grund eller økonomisk begrundelse for en sådan ændring end indførelsen af tolden.

               (10)

               Desuden rådede Kommissionen over umiddelbare beviser for, at de afhjælpende virkninger af de gældende foranstaltninger undergraves, både i henseende til mængde og pris.

               (11)

               Endelig havde Kommissionen tilstrækkelige umiddelbare beviser for, at den undersøgte vare sælges til dumpingpriser i forhold til den normale værdi, der tidligere er fastsat for den pågældende vare.

         1.4.   Indledning på eget initiativ

               (12)

               Da Kommissionen havde informeret medlemsstaterne, fastslog den, at der forelå tilstrækkelige umiddelbare beviser til at indlede en undersøgelse, og indledte den 1. maj 2015 på eget initiativ en undersøgelse ved Kommissionens gennemførelsesforordning (EU) 2015/706 (6) (»indledningsforordningen«) i henhold til grundforordningens artikel 13, stk. 3, og artikel 14, stk. 5. Med indledningsforordningen pålagde Kommissionen desuden toldmyndighederne at registrere importen af citronsyre afsendt fra Malaysia.

         1.5.   Undersøgelse

               (13)

               Kommissionen underrettede officielt myndighederne i Kina og Malaysia, kendte eksporterende producenter i disse lande og de importører i Unionen, som den vidste, var berørt af sagen, samt EU-erhvervsgrenen om indledningen af undersøgelsen. Republikken Malaysias mission ved Den Europæiske Union fremlagde kontaktoplysninger vedrørende de eksporterende producenter i Malaysia. Der blev sendt fritagelsesformularer til disse eksporterende producenter i Malaysia. Der blev ligeledes sendt spørgeskemaer til kendte eksporterende producenter i Kina og til ikke forretningsmæssigt forbundne importører i Unionen.

               (14)

               De interesserede parter fik mulighed for at give deres mening til kende skriftligt og anmode om en høring med Kommissionen og/eller høringskonsulenten inden for den frist, der er fastsat i indledningsforordningen. Alle parter blev underrettet om, at manglende samarbejdsvilje kunne medføre anvendelse af grundforordningens artikel 18 og afgørelser truffet på grundlag af de foreliggende faktiske oplysninger.

               (15)

               En malaysisk virksomhed gav sig til kende og påstod, at den ikke var producent men blot bruger af citronsyre, og virksomheden anmodede derfor ikke om fritagelse. Kommissionen meddelte virksomheden, at hvis den havde forretningsmæssigt forbundne virksomheder i Malaysia, ville de også blive opfordret til at udfylde fritagelsesformularen. Kommissionen modtog ingen besvarelser af fritagelsesformularen fra de malaysiske eksporterende producenter. Seks eksporterende producenter i Kina og fire ikke forretningsmæssigt forbundne importører i Unionen besvarede spørgeskemaet.

         1.6.   Rapporteringsperiode og undersøgelsesperiode

               (16)

               Undersøgelsen omfattede perioden fra den 1. januar 2011 til den 31. marts 2015. Der blev indhentet data for undersøgelsesperioden med henblik på bl.a. at undersøge den påståede ændring i handelsmønstret. For rapporteringsperioden 1. januar 2014 til 31. marts 2015 blev der indhentet mere detaljerede oplysninger med henblik på at undersøge den mulige undergravning af de gældende foranstaltningers afhjælpende virkninger i form af priser og/eller mængder og forekomsten af dumping.

         2.   UNDERSØGELSESRESULTATER

   2.1.   Generelle betragtninger

               (17)

               I overensstemmelse med grundforordningens artikel 13, stk. 1, blev vurderingen af den eventuelle omgåelse foretaget ved successivt at analysere, om der var sket en ændring i handelsmønstret mellem Kina, Malaysia og Unionen, om denne ændring skyldtes en praksis, forarbejdning eller bearbejdning, for hvilken der ikke forelå nogen tilstrækkeligt gyldig grund eller økonomisk begrundelse ud over indførelsen af tolden, om der forelå beviser for skade eller for, at virkningerne af tolden blev undergravet i henseende til priserne på og/eller mængderne af den undersøgte vare, og om der var bevis for dumping i forhold til de normale værdier, som blev fastslået tidligere i forbindelse med den oprindelige undersøgelse, om fornødent i overensstemmelse med bestemmelserne i grundforordningens artikel 2.

         2.2.   Samarbejdsvilje og fastsættelse af handelsmængde

      Malaysia

               (18)

               Ingen af eksportørerne i Malaysia samarbejdede i forbindelse med denne undersøgelse. I betragtning af den manglende samarbejdsvilje blev konklusionerne vedrørende eksporten af citronsyre fra Malaysia til Unionen baseret på de foreliggende faktiske oplysninger i henhold til grundforordningens artikel 18, stk. 1. Der blev i dette tilfælde benyttet data fra Comext til at fastslå den samlede importmængde fra Malaysia til Unionen.

      Kina

               (19)

               Seks producenter/eksportører i Kina, som også var omfattet af tilsagn, besvarede spørgeskemaet. Eksporten fra de samarbejdsvillige virksomheder udgjorde ca. 54 % af den samlede eksport fra Kina til Unionen og ca. 69 % af eksporten fra Kina til Malaysia i rapporteringsperioden.

               (20)

               På grund af den manglende samarbejdsvilje i Malaysia og den begrænsede samarbejdsvilje i Kina blev data fra Comext anvendt til at fastslå den samlede eksportmængde fra Kina til Unionen. Den blev krydstjekket med kinesiske nationale statistikker. De kinesiske nationale statistikker blev også anvendt til at fastslå den samlede eksportmængde fra Kina til Malaysia.

               (21)

               De statistiske oplysninger blev krydstjekket med de oplysninger, der blev fremlagt af de seks samarbejdsvillige eksporterende producenter. Oplysningerne fra de samarbejdsvillige virksomheder udviste de samme tendenser som de tendenser, der blev fastslået i Comext og i de kinesiske nationale statistikker.

         2.3.   Ændring i handelsmønstret

      Importen af citronsyre til Unionen

               (22)

               I undersøgelsesperioden steg importen af den pågældende vare fra Kina til Unionen først fra 2011 til 2012 med 14 %. Dernæst faldt importen i 2013 til under niveauet for 2011, hvorefter den steg igen i 2014 og indtil udgangen af rapporteringsperioden. Overordnet set var der en stigning på 5 % i undersøgelsesperioden fra 201 345 ton i 2011 til 210 516 ton i rapporteringsperioden.

               (23)

               Dette skal ses i forhold til den relative stigning i importen fra Malaysia i den samme periode, dvs. fra 792 ton i 2011 til 6 837 ton i rapporteringsperioden, hvilket er mere end en ottedobling. Den samlede stigning i mængden af importen fra Malaysia mellem 2011 og udgangen af rapporteringsperioden svarede til mere end 6 000 ton.

               (24)

               Tabel 1 viser importmængden af citronsyre fra Kina (7) og Malaysia til Unionen fra 1. januar 2011 til udgangen af rapporteringsperioden.

                  Tabel 1

                  Importmængder fra Kina og Malaysia til Unionen

                           2011

                           2012

                           2013

                           2014

                           RP (8)

                           Kina (ton)

                           201 345

                           230 454

                           193 383

                           205 791

                           210 516

                              Indeks

                              100

                              114

                              96

                              102

                              105

                           Malaysia (ton)

                           792

                           1 972

                           4 403

                           6 559

                           6 837

                              Indeks

                              100

                              249

                              556

                              828

                              863

      Eksport fra Kina til Malaysia

               (25)

               Ligeledes var der, jf. tabel 2 herunder, en betydelig relativ stigning i eksporten af citronsyre fra Kina til Malaysia i undersøgelsesperioden, nemlig fra 7 990 ton i 2011 til 13 763 ton i rapporteringsperioden, svarende til en stigning på over 70 %. Denne stigning var på ca. 6 000 ton og svarede således næsten til hele stigningen i mængderne af importen fra Malaysia til Unionen, jf. tabel 1. Den stigende tendens blev også bemærket for så vidt angår de seks samarbejdsvillige kinesiske eksporterende producenter.

                  Tabel 2

                  Eksportmængder fra Kina til Malaysia

                           2011

                           2012

                           2013

                           2014

                           RP

                           Samlet eksport til Malaysia (ton)

                           7 990

                           7 333

                           11 693

                           15 172

                           13 763

                           Samlet eksport til Malaysia

                              Index

                              100

                              92

                              146

                              190

                              172

                           Eksport til Malaysia fra de samarbejdsvillige eksporterende producenter

                              Index

                              100

                              123

                              209

                              197

                              216

                              Kilde: Goodwill China Business Information Ltd, spørgeskemabesvarelser.

      Konklusion om ændringen i handelsmønstret

               (26)

               Stigningen i både eksportmængderne fra Malaysia til Unionen og eksportmængderne fra Kina til Malaysia har fundet sted efter indførelsen af de oprindelige foranstaltninger. Dette udgør en ændring i handelsmønstret mellem Kina og Malaysia og mellem Malaysia og Unionen.

               (27)

               Det skal bemærkes, at selv om stigningen i importmængden fra Malaysia til Unionen stadig var relativt lille i UP i absolutte tal, er tendensen stærkt stigende.

         2.4.   Omgåelsens art

               (28)

               Ifølge grundforordningens artikel 13, stk. 1, skal ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkeligt gyldig grund eller økonomisk begrundelse ud over indførelsen af tolden. Den pågældende praksis, forarbejdning eller bearbejdning omfatter blandt andet forsendelse af den af foranstaltninger omfattede vare via tredjelande.

      Produktionsmængden i Malaysia

               (29)

               Da virksomhederne i Malaysia ikke samarbejdede i forbindelse med undersøgelsen, kunne der ikke indhentes oplysninger om omfanget af den egentlige produktion af den undersøgte vare i Malaysia.

      Omladning

               (30)

               Ved indledningen af denne undersøgelse rådede Kommissionen over beviser for erhvervsmæssig kontakt mellem visse kinesiske eksporterende producenter og importører i Unionen, hvor man kom ind på muligheden for at omgå tolden ved hjælp af omladning. Desuden var der, jf. betragtning 29, ingen beviser for en egentlig produktion i Malaysia, og ingen af virksomhederne i Malaysia samarbejdede i forbindelse med undersøgelsen. Der var desuden, som fastslået i betragtning 22-26, en tydelig ændring i handelsmønstret, hvilket viste sig ved en samtidig stigning i eksporten fra Kina til Malaysia og i importen fra Malaysia til Unionen i næsten identiske mængder.

               (31)

               Det konkluderes derfor, at der forekommer omladning i Malaysia af citronsyre med oprindelse i Kina til Unionen.

         2.5.   Utilstrækkeligt gyldig grund eller økonomisk begrundelse ud over indførelsen af antidumpingtolden

               (32)

               Undersøgelsen afslørede ikke nogen anden gyldig grund eller økonomisk begrundelse for omladningen end undgåelse af de gældende foranstaltninger over for den pågældende vare. Der fremkom ikke nogen elementer ud over tolden, som kunne betragtes som en kompensation for de omkostninger, navnlig vedrørende transport og lastning, der er forbundet med forsendelse af citronsyre fra Kina via Malaysia.

         2.6.   Undergravning af antidumpingtoldens afhjælpende virkninger

               (33)

               For at vurdere, hvorvidt importen af citronsyre, for så vidt angår mængder og priser, har undergravet de afhjælpende virkninger af de gældende foranstaltninger, blev der anvendt data fra Comext som de bedste tilgængelige data vedrørende eksportmængder og -priser fra Malaysia. De således fastsatte priser blev sammenlignet med den skadestærskel, der var blevet fastsat for EU-producenterne i de foregående undersøgelser (9).

               (34)

               Det skal bemærkes, at selv om stigningen i importmængden fra Malaysia til Unionen stadig var relativt lille i UP i absolutte tal, er tendensen stærkt stigende. Stigningen i importen fra Malaysia til Unionen fra 792 ton i 2011 til 6 837 ton i RP blev derfor anset for at være betydelig med hensyn til relative mængder.

               (35)

               Der blev foretaget en sammenligning mellem skadestærsklen, som blev fastslået i de foregående undersøgelser, og den gennemsnitlige eksportpris, som blev fastslået på grundlag af data fra Comext i denne undersøgelse for Malaysia, og justeret for omkostningerne efter importen. I betragtning af den manglende samarbejdsvilje blev omkostningerne efter importen også fastslået på grundlag af oplysningerne i de foregående undersøgelser. Sammenligningen viste et betydeligt underbud for Malaysia på 30-40 %. Det konkluderedes derfor, at de afhjælpende virkninger af de gældende foranstaltninger undergraves, både i henseende til mængde og pris.

         2.7.   Bevis for dumping

               (36)

               Endelig blev det i overensstemmelse med grundforordningens artikel 13, stk. 1, undersøgt, om der var bevis for dumping i forhold til den normale værdi, som blev fastslået i forbindelse med de foregående undersøgelser.

               (37)

               I de foregående undersøgelser blev den normale værdi for Kina fastsat på grundlag af priser i Canada, der i forbindelse med disse undersøgelser fandtes at være et passende markedsøkonomisk referenceland.

               (38)

               Eksportpriserne fra Malaysia til Unionen blev baseret på de foreliggende faktiske oplysninger, dvs. på den gennemsnitlige eksportpris for citronsyre fra Malaysia til Unionen i rapporteringsperioden, som de fremgik af Comext, og justeret som beskrevet herunder.

               (39)

               For at sikre en rimelig sammenligning mellem den normale værdi og eksportprisen blev der i form af justeringer taget behørigt hensyn til forskelle, der påvirker priserne og prissammenligneligheden, jf. grundforordningens artikel 2, stk. 10. Følgelig blev der justeret for forskelle i transport- og forsikringsomkostninger. Da de malaysiske producenter ikke samarbejdede i forbindelse med undersøgelsen, måtte justeringerne fastslås på grundlag af de foreliggende faktiske oplysninger, dvs. på prisnoteringer fra en uafhængig leverandør af fragtnoteringer på verdensmarkedet (10) i rapporteringsperioden, for transport og forsikring mellem en given havn i Malaysia og en given havn i Unionen med cif-leveringsbetingelser anslået til 65-75 EUR/t.

               (40)

               Dumpingmargenen blev i overensstemmelse med grundforordningens artikel 2, stk. 11 og 12, beregnet ved at sammenligne den vejede gennemsnitlige normale værdi, som var blevet fastslået i de foregående undersøgelser, og de vejede gennemsnitlige eksportpriser fra Malaysia til Unionen, som blev fastslået i betragtning 38 og 39, i rapporteringsperioden, udtrykt i procent af cif-prisen, Unionens grænse, ufortoldet. Sammenligningen viste en dumpingmargen på 50-60 %.

         3.   FORANSTALTNINGER

               (41)

               I betragtning af ovenstående konkluderede Kommissionen, at den endelige antidumpingtold på importen til Unionen af citronsyre med oprindelse i Kina blev omgået ved omladning via Malaysia, jf. grundforordningens artikel 13, stk. 1.

               (42)

               I henhold til grundforordningens artikel 13, stk. 1, første punktum, bør de gældende foranstaltninger over for importen af den pågældende vare derfor udvides til også at gælde for import af den undersøgte vare, dvs. samme vare, men afsendt fra Malaysia, uanset om varen er angivet med oprindelse i Malaysia eller ej.

               (43)

               De foranstaltninger, der skal udvides, er dem, der er fastsat i artikel 1, stk. 2, i gennemførelsesforordning (EU) 2015/82, for »alle andre virksomheder«, som i øjeblikket er en endelig antidumpingtold på 42,7 % af nettoprisen, frit Unionens grænse, ufortoldet.

               (44)

               Der bør opkræves told på den registrerede import af citronsyre afsendt fra Malaysia i overensstemmelse med grundforordningens artikel 13, stk. 3, og artikel 14, stk. 5, hvori det fastsættes, at alle udvidede foranstaltninger også skal gælde for varer, som blev importeret til Unionen under den registrering, der blev indført ved indledningsforordningen.

         4.   ANMODNINGER OM FRITAGELSE

               (45)

               Som det fremgår af betragtning 15 gav ingen af producenterne i det pågældende land sig til kende efter indledningen af undersøgelsen. Der blev derfor ikke fremsat anmodninger om fritagelse fra den eventuelle udvidelse af foranstaltningerne, jf. grundforordningens artikel 13, stk. 4.

         5.   NYE EKSPORTØRER

               (46)

               Uden at dette berører anvendelsen af grundforordningens artikel 11, stk. 3, vil det blive krævet, at producenter i Malaysia, som ikke gav sig til kende i forbindelse med denne procedure, som ikke eksporterede den undersøgte vare til Unionen i RP, og som overvejer at indgive en anmodning om fritagelse for den udvidede antidumpingtold i henhold til grundforordningens artikel 11, stk. 4, og artikel 13, stk. 4, udfylder en fritagelsesformular for at sætte Kommissionen i stand til at fastslå, om en fritagelse vil være berettiget. Fritagelse kan indrømmes efter en vurdering af markedssituationen, produktionskapacitet og kapacitetsudnyttelse, indkøb og salg og sandsynligheden for videreførelse af en praksis, for hvilken der ikke er tilstrækkelig gyldig grund eller økonomisk begrundelse, samt bevis for dumping. Kommissionen vil normalt også aflægge et kontrolbesøg. Anmodninger bør indgives til Kommissionen med alle relevante oplysninger, navnlig om ændringer i virksomhedens aktiviteter i forbindelse med produktion og salg.

               (47)

               Hvis en fritagelse er berettiget, vil Kommissionen efter høring af det rådgivende udvalg foreslå at ændre de gældende udvidede foranstaltninger i overensstemmelse hermed. Kommissionen vil efterfølgende overvåge den pågældende fritagelse for at sikre overholdelse af de betingelser, på hvilke den er givet.

         6.   FREMLÆGGELSE AF OPLYSNINGER

   Alle interesserede parter blev underrettet om de vigtigste kendsgerninger og betragtninger, der førte til ovennævnte konklusioner, og blev opfordret til at fremsætte bemærkninger. Der er ikke fremkommet sådanne bemærkninger.

               (48)

               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —

         VEDTAGET DENNE FORORDNING:
   Artikel 1
   1.   Den endelige antidumpingtold, der anvendes på »alle andre virksomheder«, og som blev indført ved artikel 1, stk. 2, i forordning (EF) nr. 1193/2008 på importen af citronsyre med oprindelse i Folkerepublikken Kina, udvides hermed til også at omfatte importen af citronsyre afsendt fra Malaysia, uanset om varen er angivet med oprindelse i Malaysia eller ej, i øjeblikket henhørende under KN-kode 2918 14 00 (Taric-kode 2918140010) og ex 2918 15 00 (Taric-kode 2918150011).
   2.   Den ved stk. 1 i denne artikel udvidede told opkræves ved import fra Malaysia, uanset om varen er angivet med oprindelse i Malaysia eller ej, der er registreret i overensstemmelse med artikel 2 i gennemførelsesforordning (EU) 2015/706 og artikel 13, stk. 3, og artikel 14, stk. 5, i forordning (EF) nr. 1225/2009.
   3.   De gældende bestemmelser vedrørende told finder anvendelse, medmindre andet er fastsat.
   Artikel 2
   1.   Anmodninger om fritagelse for den ved artikel 1 udvidede told indgives skriftligt på et af Den Europæiske Unions officielle sprog og underskrives af en person, der har beføjelse til at repræsentere den anmodende enhed. Anmodningen sendes til følgende adresse:

               Europa-Kommissionen

               Generaldirektoratet for Handel

               Direktorat H

               Kontor: CHAR 04/039

               1040 Bruxelles

               BELGIEN

         2.   I overensstemmelse med artikel 13, stk. 4, i forordning (EF) nr. 1225/2009 kan Kommissionen ved en afgørelse give tilladelse til, at import fra virksomheder, der ikke omgår de ved forordning (EU) nr. 791/2011 indførte antidumpingforanstaltninger, fritages for den ved artikel 1 udvidede told.
   Artikel 3
   Det pålægges herved toldmyndighederne at ophøre med den registrering af importen, som blev indført i henhold til artikel 2 i forordning (EU) 2015/706.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. januar 2016.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  Rådets forordning (EF) nr. 1193/2008 af 1. december 2008 om indførelse af en endelig antidumpingtold på importen af citronsyre med oprindelse i Folkerepublikken Kina og om endelig opkrævning af den midlertidige told (EUT L 323 af 3.12.2008, s. 1).

      (3)  Kommissionens afgørelse 2008/899/EF af 2. december 2008 om godtagelse af tilsagn i forbindelse med antidumpingproceduren vedrørende importen af citronsyre med oprindelse i Folkerepublikken Kina (EUT L 323 af 3.12.2008, s. 62).

      (4)  Kommissionens afgørelse 2012/501/EU af 7. september 2012 om ændring af afgørelse 2008/899/EF om godtagelse af tilsagn i forbindelse med antidumpingproceduren vedrørende importen af citronsyre med oprindelse i Folkerepublikken Kina (EUT L 244 af 8.9.2012, s. 27).

      (5)  Kommissionens gennemførelsesforordning (EU) 2015/82 af 21. januar 2015 om indførelse af en endelig antidumpingtold på importen af citronsyre med oprindelse i Den Kinesiske Folkerepublik efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 og om en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 15 af 22.1.2015, s. 8).

      (6)  Kommissionens gennemførelsesforordning (EU) 2015/706 af 30. april 2015 om indledning af en undersøgelse vedrørende den mulige omgåelse af de antidumpingforanstaltninger, der indførtes ved gennemførelsesforordning (EU) 2015/82 på importen af citronsyre med oprindelse i Folkerepublikken Kina, ved import af citronsyre afsendt fra Malaysia, uanset om varen er angivet med oprindelse i Malaysia, og om at gøre denne import til genstand for registrering (EUT L 113 af 1.5.2015, s. 38).

      (7)  Visse perioder i denne undersøgelse, nemlig 2011, 2012 og til dels rapporteringsperioden faldt sammen med de perioder, der er omhandlet i udløbsundersøgelsen i forordning (EU) 2015/82, jf. betragtning 4. Importmængderne i denne undersøgelse blev opdateret med de nyeste tilgængelige data i Comext-statistikkerne; derfor kan det forekomme, at tallene ikke stemmer helt overens med tallene i forordning (EU) 2015/82 om udløbsundersøgelsen.

      (8)  Tallene i rapporteringsperioden blev justeret til en tolvmåneders periode.

      Kilde: Comext-statistikker.

      (9)  Gennemførelsesforordning (EU) 2015/82, betragtning 167.

      (10)  www.worldfreightrates.com.


title: Kommissionens gennemførelsesforordning (EU) nr. 1117/2013 af 6. november 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Arancia Rossa di Sicilia (BGB)]

text:
               9.11.2013

               DA

               Den Europæiske Unions Tidende

               L 299/18

         KOMMISSIONENS GENNEMFØRELSESFORORDNING (EU) Nr. 1117/2013
   af 6. november 2013
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Arancia Rossa di Sicilia (BGB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EU) nr. 1151/2012 ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).

               (2)

               Kommissionen har i henhold til artikel 9, stk. 1, første afsnit, i forordning (EF) nr. 510/2006 behandlet Italiens ansøgning om godkendelse af ændringer af varespecifikationen for den beskyttede geografiske betegnelse "Arancia Rossa di Sicilia", der er registreret i overensstemmelse med Kommissionens forordning (EF) nr. 1107/96 (3).

               (3)

               Eftersom den pågældende ændring ikke er af mindre omfang, har Kommissionen i henhold til artikel 6, stk. 2, i forordning (EF) nr. 510/2006 offentliggjort ændringsansøgningen i Den Europæiske Unions Tidende
                   (4). Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varebeskrivelsen, der blev offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 12.

      (3)  EFT L 148 af 21.6.1996, s. 1.

      (4)  EUT C 369 af 29.11.2012, s. 16.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      ITALIEN
      Arancia Rossa di Sicilia (BGB)